ႁဵတ်းႁိုဝ်လႄႈ လႆႈႁူႉလွင်ႈတူဝ်သတ်းပိုင်ႈဢိင်ၵိူဝ်၊ ဝူၼ်ႉတူၺ်းလီလီလူ မိူၼ်ၼင်ႇဝူဝ်းၵႂၢႆး ၸိူဝ်းဢၼ်ၵူၼ်းႁဝ်းလဵင်ႉဝႆႉၼၼ်ႉ၊ ပေႃးၵႆႉဢွႆႇၵိူဝ်ၸဵမ်းပၼ်ၸိုင် ၶဝ်မိုတ်ႈႁိူၼ်း ၵႆႉမႃးႁိူၼ်းတႄႉတႄႉ။ တူဝ် သတ်းဢၼ်ယူႇၼႂ်းထိူၼ်ႇၼၼ်ႉၵေႃႈ ၶဝ်လႄႇႁႃၵိၼ်ပုင်ႇတႃႇသေႇ၊ ၵွပ်ႈပိူဝ်ႈၼမ်ႉပုင်ႇၼႆႉ ၸဵမ်း မိူၼ်ၼင်ႇ ၵိူဝ်ဝႆႉလႄႈ ၵႃႈပဵၼ်တူဝ်ထိူၼ်ႇတင်းလၢႆ ၸင်ႇမႃးႁႃၵိၼ်ယဝ်ႉ။ ပေႃးပဵၼ်တီႈလိၼ်မီးထၢတ်ႈ ၵိူဝ်ၸဵမ်းၼၼ်ႉ တူၼ်ႈမႆႉတူၼ်ႈမၢၵ်ႇၵေႃႈ ၼုမ်ႇလီမူႈလီတႄႉတႄႉ။ ပိူဝ်ႈၼႆႉၸင်ႇဝႃႈ တူၼ်ႈမႆႉတူၼ်ႈမၢၵ်ႇ တင်းလၢႆၵေႃႈ ပိုင်ႈဢိင်ၵိူဝ်ဝႆႉယဝ်ႉ။